MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

nariadenia vlády Slovenskej republiky o ochrane zdravia pred hlukom pri práci
												´

Podnet:

§ 2 ods. 1 písm. e) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov		Obsah materiálu:

1.	Návrh nariadenia vlády

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Návrh
NA R I A D E N I E  V L Á D Y
Slovenskej republiky
z ……..2005

o ochrane zdravia pred hlukom pri práci

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

PRVÁ ČASŤ  
VŠEOBECNÉ USTANOVENIA

§ 1
Predmet úpravy

(1)	Toto nariadenie ustanovuje požiadavky na ochranu zamestnancov pred rizikami pre ich zdravie a bezpečnosť a na predchádzanie takýmto rizikám, ktoré vznikajú alebo môžu vzniknúť z ich expozície hluku. Požiadavky tohto nariadenia sa vzťahujú aj na činnosti, pri ktorých sú zamestnanci exponovaní nešpecifickým, najmä rušivým účinkom hluku.

(2)	Požiadavky tohto nariadenia sa vzťahujú na všetky činnosti, pri ktorých zamestnanci sú alebo pravdepodobne sú exponovaní hluku v súvislosti s ich prácou.

(3)	Na celú oblasť uvedenú v odseku 1 sa vzťahujú ustanovenia všeobecne záväzného právneho predpisu 1)bez toho, aby boli dotknuté prísnejšie alebo špecifickejšie ustanovenia tohto nariadenia vlády.

§ 2
Definície pojmov

Na účely tohto nariadenia sú pojmy, používané na určovanie a hodnotenie rizika vyplývajúceho z pôsobenia hluku, definované v prílohe č. 1.

§ 3
Limitné hodnoty, akčné hodnoty a najvyššie prípustné 
hodnoty expozície hluku

(1)	Na ochranu zdravia pred hlukom a pre bezpečnosť pri práci sa ustanovujú limitné hodnoty,  akčné hodnoty a  najvyššie prípustné hodnoty expozície. Pri prekročení limitných, akčných a  najvyšších prípustných hodnôt expozície zamestnávateľ vykonáva primerané  opatrenia na ich zníženie.

(2)	Limitné hodnoty,  akčné hodnoty a najvyššie prípustné hodnoty expozície sú uvedené v prílohe č. 2

DRUHÁ ČASŤ 
POVINNOSTI ZAMESTNÁVATEĽOV

 4
Určovanie a hodnotenie rizík

(1)	Pri plnení povinností vyplývajúcich z osobitného zákona 1) zamestnávateľ posúdi, a ak je to potrebné, zmeria hladiny hluku, ktorým sú zamestnanci exponovaní. 2) 

(2)	Používané metódy a prístroje je potrebné prispôsobiť prevažujúcim podmienkam najmä podľa charakteru hluku, ktorý sa má merať, dĺžky expozície, faktorov pracovného prostredia a charakteristík meracieho prístroja. Tieto metódy a prístroje musia umožniť určenie parametrov podľa § 2 a rozhodnúť, či sú prekročené hodnoty stanovené v § 3. 

(3)	Použité metódy môžu obsahovať odber vzoriek, ktoré budú charakterizovať osobnú expozíciu zamestnanca.

(4)	Posúdenie a meranie hluku musí kompetentná osoba alebo kompetentná služba3) plánovať a vykonávať pravidelne, v primeraných intervaloch a vždy, keď nastane akákoľvek zmena  podmienok, ktoré môžu ovplyvniť expozíciu zamestnancov hluku, alebo ak výsledky zdravotného dohľadu  preukážu potrebu prehodnotenia rizika.  Na vykonávanie takýchto meraní sú oprávnené fyzické alebo právnické osoby, ktoré spĺňajú podmienky ustanovené príslušným zákonom.4)  

(5)	Výsledky merania sa doplnia údajom o neistote merania určeným v súlade s metrologickou praxou. Namerané hodnoty alebo odvodené hodnoty z nameraných hodnôt musia umožniť zistenie, či sa neprekročili najvyššie prípustné hodnoty uvedené v prílohe. Najvyššia prípustná hodnota nie je prekročená, ak nameraná alebo vypočítaná určujúca veličina zväčšená o kladnú hodnotu neistoty je menšia alebo sa rovná najvyššej prípustnej hodnote. 

(6)	Pri hodnotení rizika2) zamestnávateľ venuje osobitnú pozornosť:
a) 	hladine, typu a dĺžke trvania expozície vrátane každej expozície impulzovému hluku,
b) 	limitným hodnotám expozície, akčným hodnotám expozície a najvyšším prípustným hodnotám expozície pre skupiny prác III stanoveným v § 3 tohto nariadenia,
c) 	akýmkoľvek vplyvom týkajúcich sa zdravia a bezpečnosti zamestnancov, ktorí patria do osobitných skupín 5)
d) 	ak je to technicky dosiahnuteľné, každému vplyvu na zdravie a bezpečnosť zamestnancov, ktorý vyplýva zo vzájomnej interakcie medzi hlukom a ototoxickými látkami súvisiacimi s prácou, a zo vzájomnej interakcie medzi hlukom a vibráciami,
e) 	každému nepriamemu vplyvu na zdravie a bezpečnosť zamestnancov, vyplývajúcemu zo vzájomnej interakcie medzi hlukom a varovnými signálmi alebo inými zvukmi, ktoré je potrebné sledovať, aby sa znížilo riziko nehôd,
f) 	informáciám o emisiách hluku, ktoré uvádzajú výrobcovia pracovného zariadenia v súlade s príslušnou legislatívou,
g) 	existencii doplnkového vybavenia, ktoré bolo navrhnuté na zníženie emisií hluku,
h) 	predlžovaniu expozície zamestnanca hluku nad rámec normálneho pracovného času v zodpovednosti zamestnávateľa,
i) 	príslušným informáciám, získaným vykonávaním zdravotného dohľadu, vrátane publikovaných informácií, pokiaľ je to možné,
j) 	tam, kde je to odôvodnené, dostupnosti chráničov sluchu s primeranými charakteristikami tlmenia (útlmovými charakteristikami). 

(7)	Zamestnávateľ je vykoná hodnotenie rizika 2) a na jeho základe určí, ktoré opatrenia sa musia prijať v súlade s § 5, 6, 7 a 8 tohto nariadenia. O hodnotení rizika zamestnávateľ vypracuje písomný dokument. Hodnotenie rizika musí byť aktualizované pravidelne, vo vhodných intervaloch a vždy, keď nastane akákoľvek zmena  podmienok, ktoré môžu ovplyvniť expozíciu zamestnancov hluku, ak dôjde ku zmenám, ktoré by mohli spôsobiť zastaranie tohto hodnotenia alebo ak výsledky zdravotného dohľadu  preukážu potrebu prehodnotenia rizika.  Zamestnávateľ musí poskytnúť orgánom verejného zdravotníctva na ich požiadanie informácie, použité na hodnotenie rizika. 

(8)	 Údaje, získané z hodnotenia alebo merania hladín expozície hluku musia byť uchované vo vhodnej forme po dobu  20 rokov od skončenia práce. Po ukončení svojej činnosti alebo zrušení pracoviska zamestnávateľ odovzdá záznamy o hodnotení a meraní hluku na príslušný regionálny úrad verejného zdravotníctva.

§ 5
Opatrenia na odstránenie alebo zníženie expozície

(1)	Riziko, vyplývajúce z expozície zamestnancov hluku, sa musí odstrániť alebo 
znížiť na najnižšiu dosiahnuteľnú úroveň s prihliadnutím na technický pokrok a dostupnosť 
opatrení na odstránenie alebo zníženie hluku predovšetkým pri zdroji.

(2)	Opatrenia na zníženie takého rizika sú predovšetkým:
a) 	nahradenie používaného pracovného postupu iným pracovným postupom, ktorý spôsobuje menšiu expozíciu hluku,
b) 	výber vhodného pracovného zariadenia s čo najmenšími emisiami hluku,
c) 	navrhovanie a usporiadanie pracoviska a pracovných miest,
d) 	primeraná informovanosť a odborný výcvik zamestnancov6) zameraný na správne zaobchádzanie s pracovným zariadením, aby sa znížila ich expozícia na najnižšiu možnú mieru,
e) 	zníženie hluku technickými prostriedkami:
1. 	zníženie hluku šíreného vzduchom, napríklad protihlukovými clonami, krytmi, zvuk pohlcujúcimi obkladmi,
2. 	zníženie hluku šíreného konštrukciami, napríklad tlmením alebo izoláciou,
f) 	vhodný program údržby pracovných zariadení, pracovných miest a systémov na 
pracovisku,
g) 	organizácia práce zameraná na zníženie hluku: 
1. 	obmedzenie doby trvania a intenzity expozície hluku,
2. 	vhodné harmonogramy práce s primeranými prestávkami na oddych.

(3)	Ak sa na základe hodnotenia rizika  podľa § 4 preukáže prekročenie horných akčných hodnôt expozície, zamestnávateľ stanoví a vykoná technické alebo organizačné opatrenia zamerané na zníženie expozície hluku, pričom berie do úvahy predovšetkým opatrenia uvádzané v ods. 1.

(4)	Prekročenie  najvyššej prípustnej hodnoty expozíce je dôvodom na vykonávanie opatrení na zníženie hluku technickými a organizačnými opatreniami a pre skupinu prác III aj na vykonávanie opatrení na ochranu sluchu podľa § 3.

(5)	Na základe posúdenia rizík podľa § 4 sa určia pracoviská alebo pracovné miesta, na ktorých sú zamestnanci pravdepodobne exponovaní hluku presahujúcemu horné akčné hodnoty expozície. Tieto pracoviská alebo pracovné miesta sa vyčlenia, označia výstražnými značkami 7)a prístup na ne sa obmedzí, ak je to technicky uskutočniteľné a riziko expozície k tomu odôvodňuje.

(6)	Ak zamestnanec z dôvodu svojej pracovnej činnosti využíva oddychové zariadenie v zodpovednosti zamestnávateľa, hluk v týchto zariadeniach je nutné znížiť na hladinu kompatibilnú s ich účelom a podmienkami používania.

(7)	Opatrenia, uvádzané v tomto paragrafe, zamestnávateľ prispôsobí požiadavkám zamestnancov, patriacim k osobitným skupinám 5).

§ 6
Osobná ochrana

(1)	Ak riziko pre sluch zamestnancov, vznikajúce v dôsledku expozície hluku, nie je možné odstrániť inými opatreniami, zamestnávateľ poskytne zamestnancom vhodné a primerané chrániče sluchu 8). Podmienky poskytovania a používania chráničov sluchu zamestnancov sú:
a) ak expozícia hluku presiahne dolné akčné hodnoty expozície, zamestnávateľ dá 
    zamestnancom k dispozícii chrániče sluchu,
b) ak sa expozícia hluku rovná alebo presiahne horné akčné hodnoty expozície,        
    použijú sa chrániče sluchu,
c)	chrániče sluchu je nutné zvoliť tak, aby sa odstránilo riziko pre sluch alebo aby sa  
           riziko znížilo na najnižšiu možnú mieru.

(2)	Zamestnávateľ je povinný zabezpečiť používanie chráničov sluchu a zodpovedá za   kontrolu účinností opatrení prijatých v súlade s týmto paragrafom.

§ 7
Obmedzenie expozície

(1)	Expozícia zamestnanca stanovená podľa § 3 nesmie za žiadnych okolností presiahnuť limitné hodnoty expozície.

(2)	Ak aj napriek opatreniam, ktoré zamestnávateľ vykoná podľa tohto nariadenia, expozícia presiahne  limitné hodnoty expozície, zamestnávateľ:
a)	okamžite prijme opatrenia na zníženie expozície pod limitné hodnoty expozície,
b)	určí príčiny, ktoré viedli k nadmernej expozícii,
c)	zmení alebo doplní ochranné a preventívne opatrenia, aby nedošlo k opakovanému prekročeniu.

§ 8
Informovanie a odborný výcvik zamestnancov

V súlade s osobitným predpisom 6) zamestnávateľ zabezpečí, aby zamestnanci, exponovaní pri práci hluku, ktorý je rovný alebo prekračuje dolné akčné hodnoty expozície, alebo ich zástupcovia dostali primerané informácie a výcvik súvisiace s možnými rizikami, vyplývajúcimi z expozície hluku. Tieto informácie a výcvik sa týkajú predovšetkým:
a)	povahy takýchto rizík,
b)	opatrení na odstránenie alebo zníženie rizika z hluku na najnižšiu možnú a technicky dosiahnuteľnú úroveň vrátane podmienok, za ktorých sa tieto opatrenia uplatnia,
c)	limitných hodnôt expozície, akčných hodnôt expozície a najvyšších prípustných hodnôt expozície podľa § 3 tohto nariadenia,
d)	výsledkov hodnotenia a merania hladín hluku podľa § 4 tohto nariadenia spolu s odôvodnením ich významu a možného rizika,
e)	správneho používania chráničov sluchu na ochranu sluchu,
f)	príznakov možného poškodenia sluchu, dôvodu a spôsobu ich zisťovania a oznamovania,
g)	podmienok, za ktorých zamestnanci majú právo na primeraný zdravotný dohľad a jeho účelu,
h)	bezpečnej pracovnej praxe, zameranej na minimalizovanie expozície hluku.

§ 9
Konzultácie a účasť zamestnancov

Konzultácie a účasť zamestnancov alebo ich zástupcov 9)v rozsahu pôsobnosti tohto nariadenia sa týkajú predovšetkým:
a)	hodnotenia rizika a stanovenia opatrení, ktoré majú byť prijaté podľa § 4 tohto nariadenia,
b)	opatrení podľa § 5 tohto nariadenia, zameraných na odstránenie alebo zníženie rizík, ktoré môžu vznikať v dôsledku expozície hluku,
c)	výberu chráničov sluchu podľa § 6 ods. 1 písm. c)

TRETIA ČASŤ 
RÔZNE USTANOVENIA

§ 10
Zdravotný dohľad

(1)	Pre dohľad nad zdravím zamestnancov  sa uplatňujú ustanovenia všeobecne záväzného právneho predpisu 4) bez toho, aby boli dotknuté prísnejšie alebo osobitné ustanovenia tohto nariadenia vlády. Zamestnávateľ je povinný zabezpečiť dohľad nad zdravím pre všetkých zamestnancov, u ktorých výsledky hodnotenia podľa § 4 tohto nariadenia preukážu špecifické zdravotné riziko. Podrobnosti o rozsahu, náplni  a podmienkach výkonu zdravotného dohľadu nad zdravím zamestnancov upraví osobitný právny predpis. 10) 

(2)	Zamestnanec, u ktorého expozícia hluku presiahne horné akčné hodnoty, má právo na vyšetrenie sluchu lekárom alebo inou primerane kvalifikovanou osobou v zodpovednosti lekára. Aj zamestnanec, u ktorého expozícia presiahne dolné akčné hodnoty, má právo na preventívne audiometrické vyšetrenie, ak hodnotenie a meranie podľa § 4, ods. 1 preukáže možné riziko pre jeho zdravie . Cieľom týchto vyšetrení je včasné stanovenie zmien sluchu v dôsledku pôsobenia hluku a ochrana sluchu. Poznatky zdravotného dohľadu sa musia bezprostredne uplatňovať pri navrhovaní individuálnych a kolektívnych opatrení na ochranu zdravia pri práci.

(3)	Každý zamestnanec, u ktorého sa vykonáva zdravotný dohľad v súlade s ods. 1 a 2, musí mať založený a  aktualizovaný osobný zdravotný záznam s výsledkami vykonaných zdravotných prehliadok. Zdravotné záznamy sa uchovávajú vo vhodnej forme, aby bolo možné do nich nahliadnuť aj neskôr, pričom sa zohľadňuje ich dôverný charakter. Kópie zdravotných záznamov a záznamov o expozícii sa na požiadanie vydajú príslušnému orgánu verejného zdravotníctva. Každému zamestnancovi sa na požiadanie umožní prístup k zdravotným záznamom, ktoré sa týkajú jeho osoby.

(4)	Ak sa ako výsledok zdravotného dohľadu preukáže, že zamestnanec má identifikovateľné poškodenie sluchu, lekár vykonávajúci zdravotný dohľad alebo príslušný špecialista posúdi, či zistené poškodenie môže byť dôsledok expozície hluku pri práci. V takom prípade:
a)	lekár alebo iná príslušne kvalifikovaná osoba informuje zamestnanca  výsledku vyšetrenia, ktorý sa zamestnanca osobne týka,
b)	zamestnávateľ:
1.	znovu preskúma hodnotenie rizika vykonaného podľa § 4,
2.	znovu preskúma opatrenia vykonané na odstránenie alebo zníženie rizika podľa § 5 a 6,
3.	zohľadní rady lekára zodpovedného za zdravotný dohľad alebo inej príslušne kvalifikovanej osoby alebo príslušného orgánu verejného zdravotníctva pri uplatňovaní opatrení, ktoré sú potrebné na odstránenie alebo zníženie rizika v súlade s § 5 a 6, vrátane možnosti preložiť zamestnanca na inú prácu, kde nie je riziko ďalšej expozície,
4.	zabezpečí systematický zdravotný dohľad a poskytne prehľad o zdravotnom stave zamestnancov, ktorí boli podobne exponovaní.  

(5)	V  odôvodnených prípadoch môže lekár zodpovedný za zdravotný dohľad alebo lekár pracovného lekárstva alebo orgán verejného zdravotníctva navrhnúť, aby sa exponovaní zamestnanci podrobili mimoriadnej lekárskej preventívnej prehliadke. 

(6)	Zdravotné záznamy sa uchovávajú po dobu  20  rokov od skončenia práce. Po ukončení svojej činnosti alebo zrušení pracoviska zamestnávateľ odovzdá záznamy o posúdení a meraní hluku na príslušný regionálny úrad verejného zdravotníctva.

§ 11
Výnimky

(1)	Ak by vzhľadom na charakter práce úplné a náležité používanie chráničov sluchu mohlo spôsobiť väčšie riziko pre zdravie a bezpečnosť než ich nepoužívanie, je možné vo výnimočných prípadoch poskytnúť výnimku z ustanovení § 6 ods. 1 a § 7.

(2)	Výnimku podľa ods. 1 je možné poskytnúť po konzultáciách so zamestnávateľom a zástupcom zamestnancov a príslušným orgánom verejného zdravotníctva. Táto výnimka musí byť doplnená o podmienky, ktoré vzhľadom na zvláštne okolnosti zaručujú, že výsledné riziká budú znížené na najnižšiu možnú mieru a dotknutí zamestnanci budú podrobení zvýšenému zdravotnému dohľadu. Výnimka musí byť prehodnocovaná každé štyri roky a odvolaná hneď, akonáhle pominú okolnosti, ktoré viedli k jej poskytnutiu.

§ 12
Zrušovacie ustanovenie

Zrušuje sa:
(1)	nariadenie vlády Slovenskej republiky č. 40/2002 Z. z.. o ochrane zdravia pred účinkami hluku a vibrácií.

§ 13
Účinnosť

Toto nariadenie nadobúda účinnosť dňom zverejnenia nariadenia v zbierke zákonov.

Príloha č. 1 k nariadeniu vlády 
SR č...../2005

Definície
1.  Zvuk je rozruch v pružnom prostredí, ktorý sa ním šíri do okolia. Rozruchom v plynnom prostredí môže byť náhla zmena tlaku, ktorá spolu so statickým tlakom  vytvára celkový tlak.
2.   Hluk je každý nežiadúci, rušivý, nepríjemný alebo škodlivý zvuk.
3.   Okamžitý akustický tlak je rozdiel medzi celkovým tlakom a statickým tlakom v určitom okamihu ti v danom bode  prostredia.
  	Značka: p(ti)
	Poznámka: Okamžitý akustický tlak sa s časom mení. Matematicky túto závislosť na čase udáva časová funkcia okamžitého akustického tlaku p(t).
4. 	Frekvenčné  pásmo je oblasť frekvencií ohraničená dolnou hraničnou frekvenciou fd a hornou hraničnou frekvenciou fh; charakterizuje sa strednou frekvenciou fs 7),  pre ktorú platí  
fs = (fd.fh)1/2 .

 	Ak fh = 2.fd, frekvenčné pásmo je oktávové,
  	fh = 21/3.fd, frekvenčné pásmo je tretinooktávové,

       Rozloženie zvuku do frekvenčných pásiem vytvára frekvenčné spektrum zvuku.
5.   Počuteľný zvuk je zvuk schopný vyvolať sluchový vnem; je to zvuk, ktorého frekvenčné spektrum je v tretinooktávových pásmach so strednými frekvenciami 20 Hz až 20 kHz.
6.  Infrazvuk je  zvuk, ktorého frekvenčné spektrum je v tretinooktávových pásmach so strednými frekvenciami 1 Hz až 16  Hz. 
7. Nízkofrekvenčný zvuk je počuteľný zvuk, ktorého frekvenčné spektrum je v tretinooktávových pásmach so strednými frekvenciami 20 Hz až 80 Hz.
8. Vysokofrekvenčný zvuk je počuteľný zvuk, ktorého  frekvenčné spektrum je  v tretinooktávových pásmach so strednými frekvenciami 8 kHz až 20 kHz).
9.  Ultrazvuk je zvuk, ktorého frekvenčné spektrum je v oktávovom pásme  so strednou frekvenciu 31,5 kHz.
10. 	Priebežná efektívna hodnota fyzikálnej veličiny je efektívna hodnota tejto veličiny určená pri uplatnení zvolenej časovej váhovej funkcie podľa vzťahu

kde  u(t) je časová funkcia fyzikálnej veličiny,
      	  je exponenciálna časová váhová funkcia,
       	 je časová konštanta a interval priemerovania,
       	t   je priebežný čas,      
     	t0 je čas pozorovania (odčítania).

  	Značka: u
Poznámka: Uplatnenie exponenciálnej časovej váhovej funkcie je násobenie druhej mocniny časovej funkcie  fyzikálnej veličiny exponenciálnou funkciou s definovanou časovou konštantou. Časová váhová funkcia F (Fast) má časovú konštantu  0,125 s. Časová váhová funkcia S (Slow) má časovú konštantu 1,0 s.  Použitie časových váhových funkcií sa vyjadruje v značke indexom.

11. 	Akustický tlak je priebežná efektívna hodnota tlaku určená z časovej funkcie okamžitého akustického tlaku podľa bodu 10.
Značka: p, ps
Jednotka: Pa
Poznámka: Pretože v akustike sa najčastejšie používa časové váženie F a S, index   sa nahrádza indexom F alebo S.
Uvedenie veličiny bez indexu znamená použitie časového váženia F.

12. 	Hladina akustického tlaku; priebežná hladina akustického tlaku; je hladina určená vzťahom

kde p  je akustický tlak v Pa, ktorého hladina sa určuje,
p0  je referenčný akustický tlak, p0 = 2.10-5 Pa
Značka: L, LS
Jednotka: dB (decibel)
      Poznámka: Index v označení sa riadi poznámkou v bode 11.

13. Hladina akustického tlaku vo frekvenčnom pásme je priebežná hladina akustického tlaku určená podľa bodu 10, pričom sa použije akustický tlak z príslušného frekvenčného pásma.

Značka: Lf pre časové váženie F (index F je vynechaný).
             LfS pre časové váženie S.
Jednotka: dB
Poznámka: Hladiny získané v oktávových a tretinooktávových  frekvenčných pásmach sa označujú Lo, Lt , alebo Lt,fs  s označením strednej frekvencie pásma, napr. Lt,250      pre fs = 250 Hz.

14. 	Hladina zvuku s frekvenčným vážením A, alebo  s frekvenčným vážením C; hladina A zvuku, alebo hladina C zvuku; je priebežná hladina akustického tlaku  podľa bodu 10, v ktorom sa použije časová funkcia okamžitého akustického tlaku korigovaného frekvenčnou váhovou funkciou A, alebo frekvenčnou váhovou funkciou C.8) 

Značka: LA, LC, (pri časovom vážení S bude LAS, LCS,)
Jednotka: dB 
Poznámky: Akustický tlak korigovaný frekvenčnou váhovou  funkciou sa skrátene nazýva vážený akustický tlak. 
Značka: pA, pC,
Vážená hladina A zvuku sa vypočíta z hladín akustického tlaku vo frekvenčných pásmach podľa vzťahu pre súčet hladín
                              
kde Li je hladina akustického tlaku  v  i - tom frekvenčnom pásme
       KAi frekvenčná váhová korekcia filtra A pre i - té frekvenčné pásmo
       n  počet frekvenčných pásiem.

15.  Hladina infrazvuku s vážením G; hladina G infrazvuku; je priebežná hladina akustického tlaku, ktorý je korigovaný frekvenčnou váhovou funkciou  G.9)
Značka: LG
Jednotka: dB

16.	Hladina ultrazvuku je hladina akustického v oktávovom frekvenčnom pásme so strednou frekvenciou fs = 31,5 kHz.
Značka : LoU,
Jednotka: dB

17.	Ekvivalentná hladina A zvuku, alebo C zvuku, alebo G infrazvuku je  veličina definovaná vzťahom

kde pA(t) je časová funkcia okamžitého akustického tlaku váženého frekvenčnou váhovou      funkciou   A, C  alebo G v pascaloch,
        T je trvanie integrácie a priemerovania, T = t2 - t1 
        p0 je referenčný akustický tlak, p0 = 2.10-5 Pa    
  	Značka : LAeq,T, LCeq,T,  LGeq,T
       Jednotka: dB
       Poznámka: V prípade pôsobenia ustálených hladín Li počas intervalov Ti možno   Leq,T určiť zo vzťahu 

        kde T =  

18. 	Ekvivalentná hladina akustického tlaku vo frekvenčnom pásme  je hladina určená vzťahom
Lfeq,T  = 10 log 
kde pf (t) je časová funkcia okamžitého akustického tlaku vo zvolenom frekvenčnom pásme.
  	Značka: Lfeq,T
Jednotka: dB
19. 	Normalizovaná hladina A zvuku je hladina určená  z ekvivalentnej hladiny A zvuku prepočtom na menovitý 8 hodinový pracovný deň podľa vzťahu
LAEX,8h = LAeq,T + 10 log (T/Tn)     
kde T je trvanie ekvivalentnej hladiny A zvuku počas pracovnej zmeny, 
	  Tn   je menovité trvanie pracovnej zmeny 8h.

Značka : LAEX,8h 
Jednotka: dB
Poznámka 1: Použitie iného filtra, alebo frekvenčného pásma sa vyznačí v indexe značky.
Poznámka 2: Na základe uvedeného vzťahu možno prepočítať aj inú  ekvivalentnú hladinu, napr. váženú, neváženú, vo frekvenčnom pásme na normalizovanú hladinu.
Poznámka 3:  Vzťah možno použiť aj na prepočet ekvivalentnej hladiny A zvuku na iné trvanie referenčného intervalu, napr. na 1 h, čím sa získa LAeq,1h.
Poznámka 4:  Ak hluk v niektorej časti pracovnej zmeny je tónový alebo impulzový, potom pri výpočte normalizovanej hladiny sa použijú vzťahy z normy x) v prílohe C, v ktorých  sa uplatnia korekcie na uvedené hluky. Názov a značka veličiny zostanú tak, ako je uvedené v bode 19, pretože sa jedná tiež o prepočítanú ekvivalentnú hodnotu. 
20. 	Týždenný priemer denných hodnôt normalizovanej hladiny A zvuku sa vypočíta podľa vzťahu
 
kde k je počet dní v týždni; pre menovitý päťdňový  pracovný týždeň k = 5,
n je počet skutočne odpracovaných dní v týždni,
 (L AEX,8h)i je normalizovaná hladina A zvuku v i-tom pracovnom dni.
Značka: LAEX,TD
Jednotka: dB
21. 	Maximálna hladina A zvuku je najvyššia hladina A zvuku určená vo zvolenom časovom intervale pri použití časovej váhovej  funkcie F; použitie inej časovej váhovej funkcie musí byť  zvýraznené v označení, napr.: LAmax,S.
Značka : LAmax
Jednotka: dB
22. Vrcholová hladina C akustického tlaku je hladina určená z maximálneho okamžitého akustického tlaku s frekvenčným vážením C počas intervalu T podľa vzťahu
                                                                                        
kde pc(t) je časová funkcia akustického tlaku váženého frekvenčnou váhovou funkciou C,
       T  je časový interval, v ktorom sa určuje vrcholová hladina.
Hladina sa získa meraním hladiny C akustického tlaku na zvukomeri pri  použití funkcie Peak . Použitie tejto funkcie  sa vyjadruje v značke  indexom Pk.
Značka: LCPk,T
Jednotka: dB

23. Tónový zvuk je zvuk, ktorému možno subjektívne prisúdiť výšku; pre účely hodnotenia počuteľný zvuk je tónový ak:
a)	tónová zložka je jasne počuteľná,
b)	 výskyt tónovej zložky možno určiť na základe tretinooktávovej alebo úzkopásmovej frekvenčnej analýzy. Tónový zvuk sa prejavuje tým, že hladina akustického tlaku v niektorom neváženom tretinooktávovom alebo úzkopásmovom frekvenčnom pásme prevyšuje hladiny v oboch susedných pásmach o 5 dB alebo viac.
24. Zvukový impulz je jednorazový akustický dej, charakterizovaný náhlym nárastom tlaku s nasledujúcim rýchlym poklesom.

25. Impulzový hluk je hluk, ktorý vzniká v dôsledku jedného alebo viacerých  zvukových impulzov, z ktorých každý má trvanie kratšie ako 1s. Meranie sa riadi  NV  normou.10) Kritériom pre impulzový hluk je rozdiel medzi LAIeq,T  a  LAeq,T  , ktorý musí byť väčší ako 4 dB.
26. Určujúca veličina je veličina, ktorá kvantitatívne charakterizuje hluk a používa sa na hodnotenie expozície hluku z hľadiska ochrany zdravia a bezpečnosti pri práci.
27. 	Referenčný časový interval je časový interval, vzhľadom na ktorý sa hodnotí príslušná  fyzikálna veličina. Referenčný časový interval pre pracovnú zmenu je 8 h. V odôvodnených prípadoch sa použije iná dĺžka referenčného intervalu, ak je pre ňu definovaná napr. najvyššia prípustná hodnota.
28. 	Hluk pozadia je hluk alebo iné vplyvy registrované meracím prístrojom i vtedy, ak zdroj hluku, ktorý sa má na základe merania posudzovať, nepôsobí.
Poznámka: Pri meraní hladiny hluku posudzovaného zdroja pôsobí okrem hluku posudzovaného zdroja Lzdroj aj hluk pozadia Lpoz, ktoré spolu vytvárajú súčtovú hladinu Ls.
Ak je rozdiel medzi súčtovou hladinou hluku a hladinou hluku pozadia väčší ako 18 dB, hluk pozadia zanedbateľne ovplyvňuje hladinu posudzovaného zdroja.
Ak je rozdiel medzi súčtovou hladinou hluku a hladinou hluku pozadia (Ls - Lpoz) v intervale od 3 dB do 18 dB, potom sa hladina hluku posudzovaného zdroja Lzdroj určí tak, že sa od súčtovej hladiny Ls odpočíta korekcia (k) určená podľa vzťahu

		k = -10log(1 - 10-0,1(Ls-Lpoz) )

Ak je rozdiel Ls – Lpoz menší ako 3 dB, nemožno jednoznačne určiť hladinu hluku posudzovaného zdroja.

29. Hluk  technického zariadenia budov a okolia na pracovisku,  je hluk: 
a)	vo výrobnej budove z technických zariadení miestnosti a budovy, napr. vetranie, kúrenie, výťah, 
b)	hluk z činnosti alebo zo zariadení vo vedľajších oddelených priestoroch a 
c)  hluk zvonku, bez hluku z aktivít alebo výrobných zariadení v miestnosti.
30. Akčná hodnota hluku je hodnota určujúcej veličiny hluku v pracovnom prostredí s rizikom alebo pravdepodobným rizikom ohrozenia sluchu, pri prekročení ktorej sa musia vykonávať opatrenia na  zníženie hluku. V značke veličiny je index a, napr.: LAE,8h,a

31. Limitná hodnota je taká hodnota určujúcej veličiny, ktorá nemôže byť u zamestnanca  prekročená ani s použitím ani s použitím, ani bez použitia chráničov sluchu. V značke veličiny je index L, napr LA,8h,L .
Problémom limitnej a akčnej hodnoty je naviazanosť na riziko poškodenia sluchu, čím sa obmedzuje možnosť ich použitia napr. na ultra- alebo infra zvuk. Preto v bode 34 sú zahrnuté tieto prípady do NPH.

31.	Najvyššia prípustná hodnota určujúcej veličiny hluku je hodnota, ktorá vymedzuje veľkosť určujúcej veličiny v pracovnom prostredí najmä z dôvodu rušivých účinkov hluku a predovšetkým u prác s vyšším mentálnym zaťažením, alebo  v prípadoch, keď nie sú určené limitné a akčné hodnoty. V značke veličiny je index p, napr.: LA,8h,p .
 
Príloha č. 2 k nariadeniu vlády 
SR č...../2005

1. Limitné hodnoty a akčné hodnoty expozície

1.1. Na účely tohto nariadenia a na ochranu zdravia zamestnancov predovšetkým z hľadiska ochrany ich sluchu pred počuteľným zvukom sú stanovené limitné hodnoty expozície a akčné hodnoty expozície hluku pomocou normalizovaných hladín hlukovej expozície a vrcholových akustických tlakov nasledovne: 
(a)	limitné hodnoty expozície:  LAEX, 8h, L = 87 dB a pPk = 200 Pa  
(b)	horné akčné hodnoty expozície:  LAEX, 8h, a = 85 dB a pPk = 140 Pa  
(c)	dolné akčné hodnoty expozície: LAEX, 8h, a = 80 dB a pPk = 112 Pa  

1.2.	 Pri uplatňovaní limitných hodnôt expozície sa pri určovaní efektívnej expozície zamestnanca berie do úvahy tlmenie spôsobené osobnými ochrannými pracovnými prostriedkami na ochranu sluchu (ďalej „chrániče sluchu“), ktoré zamestnanec používa. Pri akčných hodnotách expozície sa neberú do úvahy účinky chráničov sluchu. 

1.3.	 Ak je pracovný čas v priebehu pracovného týždňa rozdelený nerovnomerne alebo ak sa expozícia hluku v priebehu týždňa výrazne mení, vypočítava sa týždenný priemer denných hodnôt normalizovanej hladiny hlukovej expozície LEX,TD a ten sa porovnáva s limitnými hodnotami expozície a akčnými hodnotami expozície. Tento spôsob hodnotenia je možné použiť len ak:
a) 	týždenný priemer denných hodnôt normalizovanej hladiny hlukovej expozície nepresiahne limitnú hodnotu expozície 87 dB(A),
b) 	normalizovaná hladina hlukovej expozície v niektorých dňoch týždňa neprekračuje 95 dB bez použitia chráničov sluchu,
c) 	prijmu sa primerané opatrenia, ktoré riziko spojené s vykonávanou prácou znížia na minimum.

2.  Najvyššie prípustné hodnoty hlukovej expozície

Na účely tohto nariadenia a na ochranu zdravia zamestnancov predovšetkým z hľadiska ochrany pred nešpecifickými, najmä rušivými alebo obťažujúcimi účinkami hluku sú najvyššie prípustné hodnoty hlukovej expozície stanovené nasledovne:

2.1. Počuteľný hluk

2.1.1. Určujúcou veličinou hluku na pracoviskách je normalizovaná hladina A zvuku.  

2.1.2.	Najvyššie prípustné hodnoty normalizovanej hladiny A zvuku na pracovisku podľa jednotlivých druhov činnosti sú uvedené v tabuľke č.1. 

2.1.3.	Ak počas pracovnej zmeny vykonáva zamestnanec práce patriace  do rôznych skupín prác, potom ekvivalentná hladina LAeq,T  počas  práce v každej skupine prác nesmie číselne prekročiť  najvyššie prípustné hodnoty pre tieto  skupiny prác. Ak trvanie práce v hlučnejšej skupine prác je kratšie ako 30 minút, použije sa korekcia  (- 5) dB, ktorá sa pripočíta k nameranej LAeq,T a tento súčet sa porovnáva s najvyššou prípustnou hladinou. Pri práci v rôznych skupinách prác sa musí zistiť, či normalizovaná hladina A zvuku LAEX,8h pracovníka počas celej pracovnej zmeny neprekračuje akčnú hodnotu alebo najvyššie prípustné hodnoty pre III. skupinu prác. Pri splnení oboch podmienok najvyššie prípustné hodnoty nie sú prekročené. Ak jedna z týchto podmienok nie je splnená, najvyššia hodnota je prekročená. 

2.1.4.	Ak je hluk tónový alebo impulzový, jeho hodnotiaca hladina LAr nesmie prekračovať najvyššie prípustné hodnoty podľa bodu. 4. Pri tónovom charaktere hluku sa určuje hodnotiaca hladina korekciou :
a) 	KT1 = +5 dB, ak je tónová zložka jasne počuteľná a výskyt možno určiť na základe tretinooktávovej analýzy,
b)	KT2 = +3 dB, ak je tónová zložka na hranici rozpoznateľnosti sluchom a je zistiteľná úzkopásmovou frekvenčnou analýzou. 
Poznámka: Korekcia pre tónovú zložku sa použije len pre skupiny prác I a II (tabuľka č.1).

Ak má hluk impulzový charakter s výskytom nižším ako 20 impulzov/s, určuje sa hodnotiaca hladina LAr s korekciou,  ktorá sa získa z rozdielu nameraných  hladín LAIeq,T  a  LAeq,T

KI = (LAIeq,T  - LAeq,T) - 4

Ak je KI menšie ako 4 dB, alebo ak jeho výskyt je vyšší ako  20 impulzov/s, hluk nie je impulzový.

Tabuľka č. 1 	Najvyššie prípustné hodnoty normalizovanej hladiny A zvuku podľa jednotlivých druhov činnosti na pracoviskách
Skupina prác	Činnosť/pracovné podmienky	LAEX,8h,p
(dB)	
I	Činnosť, vyžadujúca nepretržité sústredenie alebo nerušené dorozumievanie.

Dobré možnosti v dosahovaní relatívne nízkej hladiny hluku.	40 *)	
II	 Činnosť, pri ktorej dorozumievanie predstavuje dôležitú súčasť vykonávanej práce; pri ktorej sú veľké nároky na presnosť, rýchlosť alebo pozornosť/ostražitosť.

Nástroje s nízkou hladinou hluku, ktoré sú priamo používané  počas vykonávanej činnosti.	60 *)	
III	Činnosť, pri ktorej sa používajú hlučné stroje a nástroje a ktorá nespĺňa podmienky zaradenia do skupín I alebo II.	80	
*)  Pre skupiny prác I a II v tabuľkových hodnotách nie je obsiahnutý  hluk vznikajúci zo samotnej činnosti zamestnanca
Príklady činností podľa tabuľky č. 1:
Skupina prác I:
Práca v kancelárskych priestoroch bez hlučných strojových zariadení; konverzácia s pacientom alebo návštevníkmi; bežná výuka (nie vo výrobných priestoroch a bez prítomnosti ďalších zdrojov hluku); schôdze a rokovania.

Skupina prác II:
Kontrola alebo riadenie výroby a diaľkové ovládanie; ručná montáž / kompletovanie, kontrola, triedenie, balenie, práca v sklade  a pod.; obsluha v reštauráciách iných ako tanečné kluby a diskotéky.

Skupina prác III:
Prevažne praktická / fyzická práca, práca s využitím zariadení  a výrobných procesov vo výrobných priestoroch a závodoch; poľnohospodárstvo a lesníctvo, stavebníctvo a ťažký priemysel; obsluha  nákladných a dopravných zariadení; práca v tanečných reštauráciách a diskotékach.

2.2. 	Infrazvuk  

2.2.1.	Určujúcou veličinou infrazvuku je normalizovaná hladina G  infrazvuku. 

2.2.2.	Najvyššie prípustné hodnoty normalizovanej hladiny G infrazvuku LGEX,p sú uvedené v tabuľke č. 2.  

2.2.3.	Maximálna  hladina akustického tlaku infrazvuku v tretinooktávových  pásmach od 1 Hz do 16 Hz nesmie prekročiť ani pri krátkodobom vystavení infrazvuku 137 dB.

2.3. Nízkofrekvenčný zvuk 

 	Najvyššie prípustné hladiny nízkofrekvenčného zvuku v oblasti tretino-oktávových  pásiem od 20 Hz do 40 Hz sú uvedené v tabuľke č. 2. V týchto pásmach nesmie maximálna hladina akustického  tlaku prekračovať ani krátkodobo Ltmax = 132 dB.

2.4. Ultrazvuk

2.4.1.	Určujúcou veličinou ultrazvuku je normalizovaná hladina  akustického tlaku v oktávovom pásme so strednou  frekvenciou 31,5 kHz. 

2.4.2.	Najvyššie prípustné normalizované hladiny akustického tlaku  v oktávovom pásme LEX,8h,p so strednou frekvenciou  31,5 kHz sú uvedené v tabuľke č. 2.
Poznámka : Pri meraní v tretinooktávových pásmach sa určí hladina v oktávovom pásme sčítaním hladín.

2.5. Vysokofrekvenčný zvuk 

2.5.1.	Určujúcimi veličinami vysokofrekvenčného zvuku sú normalizované hladiny akustického tlaku v tretinooktávových pásmach.

2.5.2.	Najvyššie prípustné hodnoty normalizovaných hladín akustického tlaku v tretinooktávových pásmach so  strednou frekvenciou od 8 kHz do 20 kHz sú uvedené v tabuľke č. 2. 

2.5.3.	Ak sú hladiny vysokofrekvenčného zvuku v tretinooktávových  pásmach so strednou frekvenciou  16 kHz alebo  20  kHz podľa tabuľky č. 2 pre  skupinu prác III. prekročené, možno výsledky spresniť frekvenčnou analýzou v pásmach so  šírkou 1/12 oktávy. Najvyššie prípustné hodnoty pre úzkopásmovú  analýzu sú uvedené v tabuľke č. 3.

Tabuľka č. 2 	Najvyššie prípustné hodnoty určujúcich veličín infrazvuku, ultrazvuku, vysokofrekvenčného zvuku a nízkofrekvenčného zvuku
Skupina prác	Infrazvuk,
 LGEX,8h,p	NF zvuk,
LtEX,8h,p	Ultrazvuk, 
LEX,8h,p	Vysokofrekvenčný zvuk    LtEX,8h,p   (dB)	
				8kHz,  10kHz,  12,5kHz	16kHz	20kHz	
I	90	80	75	35	40	52	
II	105	95	90	60	65	77	
III	116	106	105	70	75	87	

Tabuľka č. 3   	Najvyššie prípustné hodnoty akustického tlaku vysokofrekvenčného zvuku v pásmach 1/12 oktávy
fs (kHz)	16	17	18	19	20	21	
Lu,p (dB)	70	75	84	92	101	105